Απόφαση της Επιτροπής

της 30ής Απριλίου 2001

για τη διάθεση ποσοστώσεων εισαγωγής για ελεγχόμενες ουσίες σύμφωνα με τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου για τις ουσίες που καταστρέφουν τη στιβάδα του όζοντος, για την περίοδο από την 1η Ιανουαρίου μέχρι τις 31 Δεκεμβρίου 2001

[κοινοποιηθείσα υπό τον αριθμό Ε(2000) 4418]

(Τα κείμενα στην ισπανική, γερμανική, ελληνική, αγγλική, γαλλική, ιταλική, ολλανδική, πορτογαλική, και σουηδική γλώσσα είνα τα μόνα αυθεντικά)

(Κείμενο που παρουσιάζει ενδιαφέρον για τον ΕΟΧ)

(2001/628/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος(1), και ιδίως το άρθρο 7,

Εκτιμώντας τα ακόλουθα:

(1) Το άρθρο 7 του κανονισμού (ΕΚ) αριθ. 2037/2000 ορίζει ότι η θέση σε ελεύθερη κυκλοφορία στην Κοινότητα ελεγχόμενων ουσιών που εισάγονται από τρίτες χώρες υπόκειται σε ποσοτικούς περιορισμούς. Οι περιορισμοί αυτοί καθορίζονται και οι σχετικές ποσοστώσεις κατανέμονται μεταξύ των επιχειρήσεων για την περίοδο από την 1η Ιανουαρίου μέχρι τις 31 Δεκεμβρίου 1999 και για κάθε επόμενο δωδεκάμηνο με τη διαδικασία του άρθρου 18 παράγραφος 2. Οι ποσοστώσεις αυτές διατίθενται μόνο για το μεθυλοβρωμίδιο και τους υδροχλωροφθοράνθρακες (HCFC), καθώς και για ελεγχόμενες ουσίες βασικών ή κρίσιμης σημασίας χρήσεων, εφαρμογών υγειονομικής απομόνωσης και προετοιμασίας αποστολής φορτίου, χρήσεων ως υλικών τροφοδοσίας και ως μέσο επεξεργασίας ή καταστροφής.

(2) Τα ποσοτικά όρια για την κυκλοφορία, στην αγορά της Κοινότητας, των ελεγχόμενων ουσιών καθορίζονται στο άρθρο 4 και στο παράρτημα III του κανονισμού (ΕΚ) αριθ. 2037/2000.

(3) Η τυχόν τροποποίηση των ποσοτικών αυτών ορίων δεν οδηγεί κατ' ανάγκην στην κατανάλωση, στην Κοινότητα, των ελεγχόμενων ουσιών που υπερβαίνουν τα θεσπισμένα ποσοτικά όρια που θεσπίστηκαν βάσει του πρωτοκόλλου του Μόντρεαλ, για τις ουσίες που καταστρέφουν τη στιβάδα του όζοντος.

(4) Το άρθρο 4 παράγραφος 2 του κανονισμού (ΕΚ) αριθ. 2037/2000 καθορίζει το συνολικό εκτιμώμενο επίπεδο μεθυλοβρωμιδίου για την κυκλοφορία στην αγορά και τη χρήση, για ίδιο λογαριασμό, από παραγωγούς και εισαγωγείς, για δεδομένη περίοδο δώδεκα μηνών, από την 1η Ιανουαρίου μέχρι τις 31η Δεκεμβρίου 2001.

(5) Το άρθρο 4 παράγραφος 3 του κανονισμού (ΕΚ) αριθ. 2037/2000 καθορίζει το συνολικό εκτιμώμενο επίπεδο υδροχλωροφθορανθράκων (HCFC) για την κυκλοφορία στην αγορά και τη χρήση, για ίδιο λογαριασμό, από παραγωγούς και εισαγωγείς, για δεδομένη περίοδο δώδεκα μηνών, από την 1η Ιανουαρίου μέχρι τις 31 Δεκεμβρίου 2001.

(6) Η Επιτροπή έχει δημοσιεύσει ανακοίνωση στους εισαγωγείς, στην Ευρωπαϊκή Κοινότητα, ελεγχόμενων ουσιών που καταστρέφουν τη στιβάδα του όζοντος(2) και, τοιουτοτρόπως, έχει γίνει αποδέκτης αιτήσεων για ποσοστώσεις εισαγωγών.

(7) Για τις εκτός των εφαρμογών υγειονομιικής απομόνωσης και προετοιμασίας αποστολής φορτίου χρήσεις του μεθυλοβρωμιδίου, οι ποσοστώσεις εισαγωγών διατίθενται σε πρωτογενείς εισαγωγείς, οι οποίοι θεωρούνται από την Επιτροπή ως οι εισαγωγείς που συναλλάσσονται απευθείας, εκδίδοντας τιμολόγια στους εκτός Κοινότητας παραγωγούς. Ποσοστό 5 % κάθε ποσόστωσης εισαγωγέα μεθυλοβρωμιδίου δεσμεύεται για διάθεση ποσοστώσεων το 2001, σύμφωνα με τη διαδικασία του άρθρου 18 παράγραφος 2.

(8) Όσον αφορά τους υδροχλωροφθοράνθρακες (HCFC), η διάθεση ατομικών ποσοστώσεων στους παραγωγούς και εισαγωγείς βασίζεται στις αρχές της συνέχειας, της ισότητας και της αναλογικότητας. Στον καθορισμό των ποσοστώσεων, η Επιτροπή έλαβε υπόψη την ανάγκη περαιτέρω μείωσης της παραγωγής, της εισαγωγής και της χρήσης ουσιών που καταστρέφουν τη στιβάδα του όζοντος, καθώς και τη σκοπιμότητα της κατά το δυνατόν μικρότερης επέμβασης στην αγορά.

(9) Είναι σκόπιμο να δεσμεύεται τμήμα των συνολικών εκτιμώμενων ποσοτήτων HCFC που μπορούν να κυκλοφορήσουν στην αγορά, για διάθεση ποσοστώσεων στους εισαγωγείς στην Κοινότητα που δεν εμπλέκονται στην παραγωγή HCFC. Τα έτη 1998, 1999 και 2000, το επίπεδο εισαγωγών ήταν 4 % των συνολικών εκτιμώμενων ποσοτήτων HCFC των διαθέσιμων για κυκλοφορία στην αγορά. Είναι σκόπιμο, για το 2001, να δεσμευθεί το 4 % της συνολικής ποσότητας HCFC της διαθέσιμης για κυκλοφορία στην αγορά, με προοπτική τη διάθεση σε εισαγωγείς που δεν εμπλέκονται στην παραγωγή HCFC. Αυτό αναλογεί σε ποσότητα 267 τόνων ΔΚΟ, κατανεμητέα βάσει των σχετικών μεριδίων αγοράς (1999) των εισαγωγέων που έτυχαν ποσόστωσης εκείνη τη χρονιά και λαμβάνει υπόψη τις τρέχουσες απαιτούμενες ποσότητες.

(10) Οι εισαγωγές για χρήσεις κρίσιμης σημασίας, ως υλικού τροφοδοσίας, ως μέσου επεξεργασίας, καθώς και για καταστροφή, δεν υπόκεινται σε περιοριστικές ποσοστώσεις σύμφωνα με τον κανονισμό (ΕΚ) αριθ. 2037/2000. Ανεξάρτητη απόφαση της Επιτροπής επιτρέπει ποσοστώσεις για βασικές χρήσεις.

(11) Άδειες εισαγωγής εκδίδονται από την Επιτροπή σύμφωνα με το άρθρο 6 του προαναφερθέντος κανονισμού, έπειτα από έλεγχο συμμόρφωσης, εκ μέρους του εισαγωγέα, με τα άρθρα 6, 7, 8 και 13.

(12) Η θέση σε ελεύθερη κυκλοφορία στην Κοινότητα ή η τελειοποίηση προς επανεξαγωγή ελεγχόμενων ουσιών που εισάγονται από οιοδήποτε κράτος ή συμβαλλόμενο μέρος απαγορεύεται σύμφωνα με το άρθρο 8 του κανονισμού (ΕΚ) 2037/2000.

(13) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συνεστήθη βάσει του άρθρου 18 παράγραφος 2 του ιδίου κανονισμού,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η ποσότητα ελεγχόμενων ουσιών της ομάδας Ι (χλωροφθοράνθρακες 11, 12, 113, 114 και 115) και της ομάδας II (άλλων, πλήρως αλογονωμένων, χλωροφθορανθράκων) που υπάγονται στον κανονισμό (ΕΚ) αριθ. 2037/2000 και δύναται να τεθεί σε ελεύθερη κυκλοφορία στην Ευρωπαϊκή Κοινότητα το 2001 από πηγές εκτός Κοινότητας, ανέρχεται σε 5041176 σταθμισμένα χιλιόγραμμα ΔΚΟ.

2. Η ποσότητα ελεγχόμενων ουσιών της ομάδας III (αλόνες) που υπάγονται στον κανονισμό (ΕΚ) αριθ. 2037/2000 και που δύναται να τεθεί σε ελεύθερη κυκλοφορία στην Κοινότητα το 2001 από πηγές εκτός Κοινότητας, ανέρχεται σε 0 σταθμισμένα χιλιόγραμμα ΔΚΟ.

3. Η ποσότητα ελεγχόμενων ουσιών της ομάδας IV (τετραχλωράνθρακας) που υπάγονται στον κανονισμό (ΕΚ) αριθ. 2037/2000 και που δύναται να τεθεί σε ελεύθερη κυκλοφορία στην Ευρωπαϊκή Κοινότητα το 2001 από πηγές εκτός Κοινότητας, ανέρχεται σε 4230198 σταθμισμένα χιλιόγραμμα ΔΚΟ.

4. Η ποσότητα ελεγχόμενων ουσιών της ομάδας V (1,1,1-τριχλωροαιθάνιο) που υπάγεται στον κανονισμό (ΕΚ) αριθ. 2037/2000 και που δύναται να τεθεί σε ελεύθερη κυκλοφορία στην Ευρωπαϊκή Κοινότητα το 2001 από πηγές εκτός Κοινότητας, ανέρχεται σε 2000610 σταθμισμένα χιλιόγραμμα ΔΚΟ.

5. Η ποσότητα ελεγχόμενων ουσιών της ομάδας VI (μεθυλοβρωμίδιο) που υπάγονται στον κανονισμό (ΕΚ) αριθ. 2037/2000 και που δύναται να τεθεί σε ελεύθερη κυκλοφορία στην Ευρωπαϊκή Κοινότητα το 2001, ανέρχεται σε 4744966 σταθμισμένα χιλιόγραμμα ΔΚΟ.

6. Η ποσότητα ελεγχόμενων ουσιών της ομάδας VII (υδροβρωμοφθοράνθρακες) που υπάγονται στον κανονισμό (ΕΚ) αριθ. 2037/2000 και που δύναται να τεθεί σε ελεύθερη κυκλοφορία στην Ευρωπαϊκή Κοινότητα το 2001 από πηγές εκτός Κοινότητας, ανέρχεται σε 0 σταθμισμένα χιλιόγραμμα ΔΚΟ.

7. Η ποσότητα ελεγχόμενων ουσιών της ομάδας VIII (υδροχλωροφθοράνθρακας) που υπάγονται στον κανονισμό (ΕΚ) αριθ. 2037/2000 και που δύναται να τεθεί σε ελεύθερη κυκλοφορία στην Ευρωπαϊκή Κοινότητα το 2001 από πηγές εκτός Κοινότητας, ανέρχεται σε 4033726 σταθμισμένα χιλιόγραμμα ΔΚΟ.

Άρθρο 2

1. Η διάθεση ποσοστώσεων εισαγωγής για τους χλωροφθοράνθρακες 11, 12, 113, 114 και 115, για την περίοδο από την 1η Ιανουαρίου μέχρι τις 31 Δεκεμβρίου 2001, γίνεται για τους ενδεδειγμένους σκοπούς και στις επιχειρήσεις του παραρτήματος Ι της παρούσας απόφασης.

2. Η διάθεση ποσοστώσεων εισαγωγής για τον τετραχλωράνθρακα, για την περίοδο από την 1η Ιανουαρίου μέχρι τις 31 Δεκεμβρίου 2001, γίνεται για τους ενδεδειγμένους σκοπούς και στις επιχειρήσεις του παραρτήματος ΙΙ της παρούσας απόφασης.

3. Η διάθεση ποσοστώσεων εισαγωγής για το 1,1,1-τριχλωροαιθάνιο, για την περίοδο από την 1η Ιανουαρίου μέχρι τις 31 Δεκεμβρίου 2001, γίνεται για τους ενδεδειγμένους σκοπούς και στις επιχειρήσεις του παραρτήματος ΙΙΙ της παρούσας απόφασης.

4. Η διάθεση ποσοστώσεων εισαγωγής για το μεθυλοβρωμίδιο, για την περίοδο από την 1η Ιανουαρίου μέχρι τις 31 Δεκεμβρίου 2001, γίνεται για τους ενδεδειγμένους σκοπούς και στις επιχειρήσεις του παραρτήματος IV της παρούσας απόφασης.

5. Η διάθεση ποσοστώσεων εισαγωγής για τους υδροχλωροφθοράνθρακες, για την περίοδο από την 1η Ιανουαρίου μέχρι τις 31 Δεκεμβρίου 2001, πρέπει να γίνεται στις επιχείρησες του παραρτήματος V της παρούσας απόφασης.

6. Οι ποσοστώσεις εισαγωγής για τους χλωροφθοράνθρακες 11, 12, 113, 114 και 115, για άλλους, πλήρως αλογονωμένους, χλωροφθοράνθρακες, για τον τετραχλωράνθρακα, για το 1,1,1-τριχλωροαιθάνιο, για το μεθυλοβρωμίδιο και για τους υδροχλωροφθοράνθρακες, για την περίοδο από την 1η Ιανουαρίου μέχρι τις 31 Δεκεμβρίου 2001, είναι οι καθοριζόμενες στο παράρτημα VI(3) της παρούσας απόφασης.

Άρθρο 3

Η παρούσα απόφαση απευθύνεται στις ακόλουθες επιχειρήσεις: DuPont de Nemours (Nederland) BV Baanhoekweg 22 3313 LA Dordrecht Nederland Atofina SA Cours Michelet - La Défense 10 F - 92091 Paris La Défense Honeywell Fluorine Products Europe BV Kempenweg 90 Postbus 263 6000 AG Weert Nederland Ineos Fluor Ltd PO Box 13, The Heath Runcorn Cheshire WA7 4QF United Kingdom Rhodia Ltd PO Box 46 - St Andrews Road

Avonmouth

Bristol BS11 9YF United Kingdom Solvay Fluor and Derivate GmbH Hans-Bröckler-Allee 20 D - 30173 Hannover Ausimont SpA Viale Lombardia 20 I - 20021 Bollate (MI) Phosphoric Fertilizers Industry SA Thessaloniki Plant P.O. Box 10183 GR - 54110 Thessaloniki Arch Chemicals NV Keetberglaan 1/A

Havennummer 1061

B - 2070 Zwijndrecht Dunlop-Enerka BV Oliemolenstraat 2 9203 ZN Drachten Nederland Harlow Chemical Company Ltd Templefields

Central Road

Harlow, Essex CM20 2BH United Kingdom Sigma Aldrich Company Ltd The Old Brickyard

New Road

Gillingham SP8 4XT United Kingdom Zeneca Agrochemicals Fernhurst Haselmere GU27 3JE United Kingdom Agroquímicos De Levante SA Polígono Industrial Castilla,

Calle Vial n° 5 S/N

E - 46380 Cheste (Valencia) Albemarle Europe SPRL Parc Scientifique Einstein

Rue du Bosquet 9

B - 1348 Louvain-La-Neuve Alfa Agricultural Supplies SA 15, Tim. Filimonos str. GR - 11521 Athens Biochem Ibérica

Químicos Agrícolas e Industriais, LDA

Estrada M. 502 - Apartado 250

ATALAIA

P - 2870 Montijo Bromine and Chemicals Ltd 201 Haverstock Hill

Hampstead

London NW3 4QG United Kingdom Eurobrom BV Postbus 158 2280 AD Rijswijk Nederland Great Lakes Chemical (Europe) Ltd Sycamore House, Lloyd Drive, The Grove

Ellesmere Port

South Wirral L65 9HQ United Kingdom Mebrom NV Assenedestraat 4 B - 9940 Rieme - Ertvelde AB Ninolab P.O. Box 137 S - 194 22 Upplands Väsby Alcobre SA C/Luís I, Nave 6-B E - 28031 Madrid Asahi Glass Europe BV World Trade Center

Strawinskylaan 1525

1077 XX Amsterdam Nederland Caraïbes Froids SARL B.P. 6033 Ste-Thérèse

4,5 km Route du Lamentin

F - 97219 Fort-de-France (Martinique) Galco SA Avenue Carton de Wiart 79 B - 1090 Bruxelles Celotex Limited Warwick House

27/31 St Mary's Road

Ealing

London W5 5PR United Kingdom Gasco NV Assenedestraat 4 B - 9940 Rieme - Ertvelde Galex SA B.P. 128 F - 13321 Marseille Cedex 16 Guido Tazzetti & Co. Strada Settimo 266 I - 10156 Torino GU Thermo Technology Ltd

Greencool Refrigerants

Unit 12

Park Gate Business Centre

Chandlers Way

Park Gate

Southampton SO31 1FQ United Kingdom HRP Refrigerants Ltd Gellihirion Industrial Estate Pontypridd CF37 5SX United Kingdom H& H International Ltd Richmong Bridge House

419 Richmond Road

Richmond TW1 2EX United Kingdom Nagase Europe Ltd Crown House

143 Regent Street

London W1R 4NS United Kingdom Universal Chemistry & Technology SpA Viale A. Filippetti 20 I - 20122 Milano Refrigerant Products Ltd N9 Central Park Estate

Westinghouse Road

Trafford Park

Manchester M17 1PG United Kingdom Promosol Bld Henri Cahn B.P. 27 F - 94363 Bry-sur-Marne Cedex SJB Chemical Products BV Wellerondom 11 3231 XV Brielle Nederland Resina Chemie BV Korte Groningerweg 1A 9607 PS Foxhol Nederland Synthesia Española SA Conde Borrel, 62 E - 08015 Barcelona Polar Cool S.L. C/Valdemorillo, & Pol. Ind. Ventorro del Cano E - 28925 Alcoron Neoquímica Largo da Estação, Apartado 97

Vala do Carregado

P - 2584-908 Carregado

Βρυξέλλες, 30 Απριλίου 2001.

Για την Επιτροπή

Margot Wallström

Μέλος της Επιτροπής

(1) ΕΕ L 244 της 29.9.2000, σ. 1· όπως τροποποιήθηκε τελευταία από τον κανονισμό (ΕΚ) αριθ. 2038/2000 (ΕΕ L 244 της 29.9.2000, σ. 25) και τον κανονισμό (ΕΚ) αριθ. 2039/2000 (ΕΕ L 244 της 29.9.2000, σ. 26).

(2) ΕΕ C 224 της 5.8.2000, σ. 3.

(3) Το παράρτημα VI δεν δημοσιεύεται επειδή περιέχει εμπιστευτικές εμπορικές πληροφορίες.

ΠΑΡΑΡΤΗΜΑ Ι

ΟΜΑΔΕΣ Ι και ΙΙ

Ποσοστώσεις εισαγωγής για τους χλωροφθοράνθρακες 11, 12, 113, 114 και 115, οι οποίες διατίθενται σε εισαγωγείς σύμφωνα με τον κανονισμό (ΕΚ) αριθ. 2037/2000, για χρήσεις ως υλικών τροφοδοσίας και για καταστροφή, για την περίοδο από την 1η Ιανουαρίου μέχρι τις 31 Δεκεμβρίου 2001.

Εταιρεία:

Atofina (FR)

Honeywell (NL)

Ineos Fluor Ltd (UK)

Solvay (D)

Zeneca (UK)

ΠΑΡΑΡΤΗΜΑ ΙΙ

ΟΜΑΔΑ IV

Ποσοστώσεις εισαγωγείς του τετραχλωράνθρακα οι οποίες διατίθενται σε εισαγωγείς σύμφωνα με τον κανονισμό (ΕΚ) αριθ. 2037/2000, για χρήσεις ως υλικών τροφοδοσίας, για την περίοδο από την 1η Ιανουαρίου μέχρι τις 31 Δεκεμβρίου 2001.

Εταιρεία:

Dunlop-Enerka (NL)

Honeywell (NL)

Harlow Chem. (UK)

Ineos Fluor Ltd (UK)

Phosperic Fert. Ind. (GR)

ΠΑΡΑΡΤΗΜΑ ΙΙΙ

ΟΜΑΔΑ V

Ποσοστώσεις εισαγωγής για το 1,1,1-τριχλωροαιθάνιο, οι οποίες διατίθενται σε εισαγωγείς σύμφωνα με τον κανονισμό (ΕΚ) αριθ. 2037/2000, για χρήσεις ως υλικών τροφοδοσίας, για την περίοδο από την 1η Ιανουαρίου μέχρι τις 31 Δεκεμβρίου 2001.

Εταιρεία:

Arch Chemicals (B)

Atofina (FR)

Sigma Aldrich (UK)

ΠΑΡΑΡΤΗΜΑ IV

ΟΜΑΔΑ VI

Ποσοστώσεις εισαγωγής για το μεθυλοβρωμίδιο, οι οποίες διατίθενται σε εισαγωγείς σύμφωνα με τον κανονισμό (ΕΚ) αριθ. 2037/2000, για χρήσεις εκτός της υγειονομικής απομόνωσης και προετοιμασίας αποστολής φορτίου, για εφαρμογές υγειονομικής απομόνωσης και προετοιμασίας αποστολής φορτίων καθώς και για χρήσεις ως υλικών τροφοδοσίας, για την περίοδο από την 1η Ιανουαρίου μέχρι τις 31 Δεκεμβρίου 2001.

Εταιρεία:

Agroquimicos de Levante (ES)

Albemarle (B)

Alfa Agricult. Supplies (GR)

Atofina (FR)

Bromine & Chem. (UK)

Biochem Iberica (P)

Eurobrom (NL)

Great Lakes (UK)

Mebrom (B)

Neoquímica (P)

ΠΑΡΑΡΤΗΜΑ V

ΟΜΑΔΑ VIII

Ποσοστώσεις εισαγωγής για τους υδροχλωροφθοράνθρακες, οι οποίες διατίθενται σε παραγωγούς και εισαγωγείς σύμφωνα με τον κανονισμό (ΕΚ) αριθ. 2037/2000, για χρήσεις υλικών τροφοδοσίας, μέσων επεξεργασίας, για ανάκτηση, για καταστροφή και για άλλες χρήσεις, για την περίοδο από την 1η Ιανουαρίου μέχρι τις 31 Δεκεμβρίου 2001.

ΠΑΡΑΓΩΓΟΣ

Atofina (FR)

Ausimont (IT)

DuPont de Nemours (NL)

Honeywell (NL)

Ineos Fluor Ltd (UK)

Rhodia (UK)

Solvay (D)

ΕΙΣΑΓΩΓΕΑΣ

AB Ninolab (S)

Alcobre (ES)

Asahi Glass (NL)

Caraibes Froids SARL (FR)

Celotex (UK)

Galco B

Galex (FR)

Gasco (B)

Greencool (UK)

Guido Tazzeti (IT)

H& H International (UK)

HRP Refrigerants (UK)

Nagase & Co (UK)

Polar Cool (ES)

Promosol (FR)

Refrigeration Prod. (UK)

Resina Chemie BV (NL)

SJB Chemical (NL)

Synthesia (ES)

Universal Chemistry & Technology (IT)